Document ID: /roh_data/filtered/fineweb-2-filterrobots_roh.jsonl.gz/50183

La cussegliera dals chantuns da Genevra, Liliane Maury Pasquier, na candidescha betg pli per las elecziuns federalas da l’onn che vegn. La socialdemocrata è il mument al timun da l’assamblea parlamentara dal Cussegl da l’Europa. Quest uffizi na permettia ad ella betg da manar in cumbat electoral effizient l’onn che vegn, ha ditg la Genevrina a la gasetta «Le Matin Dimanche». Ed ella na veglia betg finir sia carriera politica cun ina terrada.
Maury Pasquier è dapi 23 onns en il parlament svizzer. 12 da quels è ella stada en il Cussegl naziunal ch’ella ha presidià il 2002.
RR novitads 14:00